rejauldu/bengali-wikipedia huggingface dataset:
নৌ সদর দপ্তর হলো পাকিস্তান নৌবাহিনীর সদর দপ্তর যা ১৯৪৭ সালে করাচিতে প্রতিষ্ঠিত হয়েছিল। ১৯৭৫ সালের ১৫ মার্চ এটি ইসলামাবাদে স্থানান্তরিত হয়। প্রাথমিকভাবে এটি ইসলামাবাদইসলামাবাদের জি-৬ সেক্টরের একটি সরকারি সচিবালয় ভবনে রাখা হয়েছিল এবং পরে সেক্টর ই-৮-এ স্থানান্তরিত করা হয়।   আরও দেখুন    বিমানবাহিনী সদর দপ্তর (পাকিস্তান)  জয়েন্ট স্টাফ হেডকোয়ার্টার (পাকিস্তান)  জেনারেল হেডকোয়ার্টার (পাকিস্তান সেনাবাহিনী)   তথ্যসূত্র   বিষয়শ্রেণী:ইসলামাবাদ বিষয়শ্রেণী:পাকিস্তানের সামরিক বাহিনী
thumb|upright|স্যামন মাছের মাংসের রঙ যা স্যামন রঙ নামে পরিচিত  স্যামন বা স্যালমন হলো পিঙ্ক-কমলা থেকে হালকা পিঙ্ক পরিসরের একটি কমলা রঙ যা স্যামন বা স্যালমন মাছের মাংসের রঙের সদৃশ। অস্ট্রেলিয়ায় পরিচিত স্যামন বেশিরভাগই কমলা রঙের হয়ে থাকে।  ডানপাশে বা উপরে প্রদর্শিত ওয়েব রঙটি হলো স্যামন রঙ।  ইংরেজিতে রঙের নাম হিসেবে স্যালমন বা স্যামন শব্দটির রেকর্ডকৃত প্রথম ব্যবহার হয় ১৭৭৬ সালে।Maerz and Paul A Dictionary of Color New York:1930 McGraw-Hill Page 203; Color Sample of Salmon: Page 43 Plate 10 Color Sample A7  স্যামন মাছের মাংসের প্রকৃত রঙ প্রায় সাদা থেকে হালকা কমলা পর্যন্ত হয়ে থাকে।  __TOC__  বৈচিত্র্য হালকা স্যামন  ডানপাশে বা উপরে প্রদর্শিত রঙটি হলো হালকা স্যামন।  এটি এমন একটি রঙ যা স্যামন রঙের সাথে সাদৃশ্যপূর্ণ তবে স্যামনের তুলনায় আরেকটু হালকা।  স্যামন পিঙ্ক  ডানপাশে বা উপরে প্রদর্শিত রঙটি হলো স্যামন পিঙ্ক। ক্রেয়লাতে এটি স্যামন নামে অন্তর্ভুক্ত হয় ১৯৪৯ সালে।  কালচে স্যামন  ডানপাশে বা উপরে প্রদর্শিত রঙটি হলো কালচে স্যামন।  এটি এমন একটি রঙ যা স্যামন রঙের সাথে সাদৃশ্যপূর্ণ তবে স্যামনের তুলনায় আরেকটু গাঢ়। উপরে বর্ণিত দুটি ওয়েব রঙ হালকা স্যামন এবং স্যামনের (স্যামন পিঙ্ক) মতো এটিও এইচটিএমএল এবং সিএসএসে ব্যবহৃত হয়।  তথ্যসূত্র  বিষয়শ্রেণী:রং (বর্ণ) বিষয়শ্রেণী:কমলার বর্ণচ্ছটা
চেরাতাইন মাদ্রাসা () হল একটি ইসলামিক শিক্ষা প্রতিষ্ঠান বা মাদ্রাসা, যা ১৬৭০ সালে আলাউই সুলতান মৌলায় আল-রাশিদ নির্মাণ করেছিলেন। এটি মরক্কোর ফেজ শহরে অবস্থিত। মাদ্রাসাটি এর-রাশিদিয়া মাদ্রাসা বা রাস আল-চেরাতাইন মাদ্রাসা নামেও পরিচিত।   ইতিহাস  বাম|থাম্ব|২০শ শতকের প্রথম দিকে চেরাতাইন মাদ্রাসা এই মাদ্রাসার নির্মাণকাজ ১৭ ডিসেম্বর ১৬৭০ খ্রিস্টাব্দে (১ শাবান ১০৮১ হিজরি) আলাউই সুলতান মৌলায় আল-রাশিদের শাসনামলে শুরু হয়। নতুন এই মাদ্রাসাটি পুরোনো মাদ্রাসা এল-লেব্বাদিন বা মাদ্রাসা এল-এব্রিদিন নামক একটি প্রতিষ্ঠানের স্থানে নির্মিত হয়। ঐতিহ্যবাহী সূত্র অনুযায়ী আগের মাদ্রাসাটি ছাত্রদের বিশৃঙ্খলার কারণে অবমানিত হয়েছিল এবং তাই তা ভেঙে ফেলা হয়েছিল।  এই স্থানটিতে আগের মাদ্রাসার অস্তিত্ব থাকার কারণে নতুন মাদ্রাসাটি একটি নিয়মিত আয়তাকার পরিকল্পনা অনুযায়ী নির্মাণ করা সম্ভব হয়। এটি পুরনো শহরের ঘনবসতিপূর্ণ এলাকায় অবস্থিত।  'চেরাতাইন' (esh-Sherātīn) নামটি দড়ি প্রস্তুতকারকদের কাছ থেকে এসেছে, কারণ কাছাকাছি একটি বাজারে দড়ি প্রস্তুতকারীদের দোকান ছিল।  ফেজ শহরের অন্যান্য মাদ্রাসার মতো এটিও মূলত বাইরের অঞ্চল থেকে আগত সে সকল শিক্ষার্থী ও শিক্ষকদের থাকার জন্য ব্যবহৃত হত যারা কাছের আল-কারাওইন বিশ্ববিদ্যালয়ে পড়াশোনা করতেন বা কাজ করতেন। ১৯শ শতক বা ২০শ শতকের শুরুতে, এটি মূলত আলজেরিয়া, রিফ অঞ্চল, তাফিলালত এবং অন্যান্য পূর্বাঞ্চল থেকে আসা শিক্ষার্থীদের আবাসস্থল ছিল।  এই মাদ্রাসাটি ১৯১৭ সালে মরক্কোর ঐতিহাসিক ঐতিহ্যবাহী স্মৃতিস্তম্ভ হিসেবে তালিকাভুক্ত হয়।   স্থাপত্য  এই ভবনটি ইট ও দেবদারু কাঠ দিয়ে নির্মিত হয়েছে। মাদ্রাসার প্রবেশপথটিতে একটি অলংকৃত দরজা আছে। প্রবেশপথটি একটি করিডরের সাথে সংযুক্ত হয়ে কেন্দ্রীয় আঙ্গিনায় নিয়ে যায়। আঙ্গিনাটি একটি প্রায় বর্গাকার কাঠামোর উপর নির্মিত এবং কেন্দ্রস্থলে একটি মার্বেল বাটিযুক্ত ফোয়ারা রয়েছে। চারপাশে একটি গ্যালারি বা বারান্দা রয়েছে, যেখানে প্রতিটি পাশে একটি বড় বুরুজ এবং তার দুই পাশে দুটি ছোট বুরুজ রয়েছে। তিন পাশে উপরের অংশটি তিনটি জানালার মাধ্যমে চিহ্নিত, যা বড় খিলানের মধ্যে স্থাপিত (মাঝের খিলানটি অন্য দুটি অপেক্ষা বড় এবং উঁচু)।  তবে দক্ষিণ-পূর্ব পাশের বারান্দাটি তিনটি খিলানের মাধ্যমে একটি আয়তাকার নামাজঘরে প্রবেশ করে, যা চওড়া কিন্তু কম গভীর। এর কেন্দ্রে একটি মিহরাব (যে দিকটি নামাজের কিবলা নির্দেশ করে) রয়েছে, যা খোদাই করা স্টুকো দিয়ে অলংকৃত। মাদ্রাসাটি বড় আকারের হলেও এটি তুলনামূলকভাবে কম অলংকৃত, বিশেষত শহরের পুরনো মারিনিদ যুগের মাদ্রাসাগুলোর তুলনায় (যেমন আল-আত্তারিন মাদ্রাসা বা পশ্চিম পাশে অবস্থিত বৃহত্তর বু ইনানিয়া মাদ্রাসা)। তবে আঙ্গিনার বারান্দাগুলিতে কাঠের লিন্টেল এবং স্টুকো করবেলগুলোতে আরবেস্ক নকশা খোদাই করা হয়েছে, একইভাবে মধ্য খিলানের ওপরে অবস্থিত দেয়ালের উচ্চ অঞ্চলগুলোও কাঠ ও স্টুকো দিয়ে সজ্জিত।  আঙ্গিনার চারপাশে উপরের দুটি তলায় শিক্ষার্থীদের জন্য অনেক ছোট কক্ষ রয়েছে, যা একসময় ১৩০ থেকে ১৫০ জন শিক্ষার্থীকে আবাসন দিতে পারত। এই অঞ্চলে কয়েকটি ছোট অভ্যন্তরীণ আঙ্গিনা রয়েছে, যেখানে বহুস্তর বিশিষ্ট বারান্দা রয়েছে, যা কিছু শিক্ষার্থীর জন্য কক্ষে প্রবেশের পথ হিসেবে ব্যবহৃত হত। এ জায়গায় সংযত স্টুকো ও কাঠের অলংকরণ দেখা যায়। এই বিন্যাসটি পুরনো মারিনিদ মাদ্রাসাগুলোর থেকে আলাদা, তবে সাদিয়ান আমলে নির্মিত ১৬শ শতকের বেন ইউসুফ মাদ্রাসা, মারাকেশের মাদ্রাসার বিন্যাসের সাথে এর মিল রয়েছে।   তথ্যসূত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:ফেজ, মরক্কোর মাদ্রাসা বিষয়শ্রেণী:ফেজ, মরক্কোর দর্শনীয় স্থান
প্যাট্রিক ডানিয়েল গ্যাফনি (; যিনি প্যাট্রিক গ্যাফনি বা প্যাট্রিক ডি গ্যাফনি নামেই বেশি পরিচিত) একজন মার্কিন শিক্ষাবিদ, অনুবাদক, নৃবিজ্ঞানী এবং পবিত্র ক্রুশ সন্ন্যাস সংঘের একজন ধর্মযাজক। বর্তমানে তিনি নটর ডেম বিশ্ববিদ্যালয় বাংলাদেশের উপাচার্য হিসেবে দায়িত্ব পালন করছেন।   শিক্ষাজীবন  গ্যাফনি ১৯৬৯ সালে যুক্তরাষ্ট্রের নটর ডেম বিশ্ববিদ্যালয় থেকে ক্লাসিক্যাল অ্যান্ড মডার্ন ল্যাঙ্গুয়েজেস অ্যান্ড লিটারেচার বিষয়ে স্নাতক সম্পন্ন করেন। এরপর ১৯৭২ সালে নেদারল্যান্ডসের একটি বিশ্ববিদ্যালয়ে ধর্মতত্ত্বের উপর ডিপ্লোমা এবং ১৯৭৩ সালে নটর ডেম বিশ্ববিদ্যালয়ে একই বিষয়ে মাস্টার্স ডিগ্রি অর্জন করেন। তারপর তিনি শিকাগো বিশ্ববিদ্যালয়ে নৃতত্ত্ব নিয়ে অধ্যায়ন শুরু করেন এবং সেখান থেকে ১৯৭৭ সালে এমএ ও ১৯৮২ পিএইচডি ডিগ্রি অর্জন করেন।  তিনি মাতৃভাষা ইংরেজির পাশাপাশি আরবি, ফরাসি, জার্মান, ওলন্দাজ, স্প্যানিশ, ইতালীয় এবং রুশ ভাষায়ও দক্ষ।   কর্মজীবন  থাম্ব|নটর ডেম বিশ্ববিদ্যালয় বাংলাদেশের নবীন বরণ অনুষ্ঠানে গ্যাফনি (বাম থেকে চতুর্থ)।  ১৯৮০ থেকে ২০১৬ সাল পর্যন্ত গ্যাফনি যুক্তরাষ্ট্রের ইন্ডিয়ানা অঙ্গরাজ্যের নটর ডেম বিশ্ববিদ্যালয়ে নৃতত্ত্ব বিভাগে অধ্যাপনা করেছেন। এর মাঝে, ২০১৩ সালে তিনি ঢাকা বিশ্ববিদ্যালয়ে ভিজিটিং প্রফেসর হিসেবে কাজ করেছেন। ২০১৭ সালের ৮ আগস্ট তিনি নটর ডেম ইউনিভার্সিটি বাংলাদেশের উপাচার্য পদে নিয়োগ পান। প্রথম মেয়াদ শেষে, ২০২২ সালের ২২ আগস্ট তিনি পুনরায় এ পদে নিয়োগ পান।   তথ্যসূত্র     বহিঃসংযোগ   বিষয়শ্রেণী:১৯৪৭-এ জন্ম বিষয়শ্রেণী:জীবিত ব্যক্তি বিষয়শ্রেণী:শিকাগো বিশ্ববিদ্যালয়ের প্রাক্তন শিক্ষার্থী বিষয়শ্রেণী:নটর ডেম বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন রোমান ক্যাথলিক বিষয়শ্রেণী:মার্কিন নৃবিজ্ঞানী বিষয়শ্রেণী:মার্কিন অভিবাসী
ঝিলংজা বাংলাদেশের কক্সবাজার জেলার অন্তর্গত কক্সবাজার সদর উপজেলার একটি ইউনিয়ন।   আয়তন  ঝিলংজা ইউনিয়নের আয়তন ৭১৯৫ একর (২৯.১২ বর্গ কিলোমিটার)।   জনসংখ্যা  ২০১১ সালের পরিসংখ্যান অনুযায়ী ঝিলংজা ইউনিয়নের লোকসংখ্যা ৭৯,২০৩ জন। এর মধ্যে পুরুষ ৪২,৯৬৯ জন এবং মহিলা ৩৬,২৩৪ জন।   অবস্থান ও সীমানা  কক্সবাজার সদর উপজেলার সর্ব-দক্ষিণে ঝিলংজা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ৭ কিলোমিটার। এ ইউনিয়নের উত্তর-পশ্চিমে কক্সবাজার পৌরসভা, উত্তরে খুরুশকুল ইউনিয়ন ও পাটালি মাছুয়াখালী ইউনিয়ন, পূর্বে রামু উপজেলার চাকমারকূল ইউনিয়ন, দক্ষিণ-পূর্বে রামু উপজেলার দক্ষিণ মিঠাছড়ি ইউনিয়ন, দক্ষিণে রামু উপজেলার খুনিয়াপালং ইউনিয়ন এবং দক্ষিণ-পশ্চিমে বঙ্গোপসাগর অবস্থিত।   প্রশাসনিক কাঠামো  ঝিলংজা ইউনিয়ন কক্সবাজার সদর উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম কক্সবাজার সদর মডেল থানার আওতাধীন। এ ইউনিয়ন জাতীয় সংসদের ২৯৬নং নির্বাচনী এলাকা কক্সবাজার-৩ এর অংশ। এ ইউনিয়নের গ্রামগুলো হল:  বড়ছড়া  কোনারপাড়া  মুহুরীপাড়া  ঝিরঝিরপাড়া  চান্দেরপাড়া  লারপাড়া  মুক্তারকূল  মৌলভীপাড়া  ডিককূল  দরগাহপাড়া  খরুলিয়া  হাজীপাড়া  ঘাটপাড়া  জানারঘোনা  মুন্সির বিল  সিকদার পাড়া   শিক্ষা ব্যবস্থা  ঝিলংজা ইউনিয়নের সাক্ষরতার হার ৪৩.৮৯%। এ ইউনিয়নে ১টি ইন্টারন্যাশনাল কলেজ, ১টি পলিটেকনিক্যাল কলেজ, ১টি আলিম মাদ্রাসা, ১টি মাধ্যমিক বিদ্যালয়, ৪টি দাখিল মাদ্রাসা ও ৯টি প্রাথমিক বিদ্যালয় রয়েছে।   শিক্ষা প্রতিষ্ঠান  কলেজ  কক্সবাজার হার্ভার্ড ইন্টারন্যাশনাল কলেজ  কক্সবাজার পলিটেকনিক্যাল কলেজ  কক্সবাজার সরকারি কলেজ  উত্তরণ মডেল কলেজ কক্সবাজার  মাদ্রাসা  ছুরতিয়া আলিম মাদ্রাসা  কক্সবাজার নুরুল উলুম ইসলামিয়া দাখিল মাদ্রাসা  উত্তর পাটলী হযরত আবু বকর সিদ্দিক (রা.) দাখিল মাদ্রাসা  উম্মে হাবিবা বালিকা দাখিল মাদ্রাসা  খরুলিয়া তা'লিমুল কোরআন দাখিল মাদ্রাসা  জায়েদ বিন সাবিত (রা.) ও আল মানার ইনস্টিটিউট দাখিল মাদ্রাসা  মাধ্যমিক বিদ্যালয়  খরুলিয়া উচ্চ বিদ্যালয়  প্রাথমিক বিদ্যালয়  চান্দেরপাড়া সরকারি প্রাথমিক বিদ্যালয়  দক্ষিণ খরুলিয়া সরকারি প্রাথমিক বিদ্যালয়  দক্ষিণ মাইজপাড়া সরকারি প্রাথমিক বিদ্যালয়  পূর্ব খরুলিয়া সরকারি প্রাথমিক বিদ্যালয়  মুক্তারকুল সরকারি প্রাথমিক বিদ্যালয়  মুহুরীপাড়া শান্তিনিকেতন সরকারি প্রাথমিক বিদ্যালয়  লারপাড়া সরকারি প্রাথমিক বিদ্যালয়  শাপলাকুঁড়ি কচিকাঁচা সরকারি প্রাথমিক বিদ্যালয়  হাজীপাড়া সরকারি প্রাথমিক বিদ্যালয় http://180.211.137.51:321/DashboardunionN.aspx?div=4&dis=412&thana=41207&union=04   যোগাযোগ ব্যবস্থা  ঝিলংজা ইউনিয়নে যোগাযোগের প্রধান সড়ক হল চট্টগ্রাম-কক্সবাজার মহাসড়ক। সব ধরনের যানবাহনে যোগাযোগ করা যায়।   খাল ও নদী  ঝিলংজা ইউনিয়নের মধ্য দিয়ে প্রবাহিত হচ্ছে বাঁকখালী নদী এবং দক্ষিণ-পশ্চিম পাশে রয়েছে বঙ্গোপসাগর।   হাট-বাজার  ঝিলংজা ইউনিয়নের প্রধান ৪টি হাট-বাজার হল খরুলিয়া বাজার,   বাংলাবাজার, লিংক রোড বাজার এবং উপজেলা বাজার।   দর্শনীয় স্থান   উত্তরণ শুটিং স্পট  দরিয়ানগর, বড়ছড়া   জনপ্রতিনিধি   বর্তমান চেয়ারম্যান: টিপু সুলতান   আরও দেখুন   কক্সবাজার সদর উপজেলা  কক্সবাজার সদর থানা  কক্সবাজার জেলা   তথ্যসূত্র    বহিঃসংযোগ   বিষয়শ্রেণী:কক্সবাজার সদর উপজেলার ইউনিয়ন
কিরিল দিমিত্রিয়েভিচ সিসোয়েভ (, ; জন্ম: ৮ জানুয়ারি ২০০১; কিরিল সিসোয়েভ নামে সুপরিচিত) হলেন একজন রুশ পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের স্কি ক্রস বিভাগে রাশিয়ার প্রতিনিধি হিসেবে প্রতিদ্বন্দ্বিতা করে থাকেন।  সিসোয়েভ রাশিয়ার হয়ে ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন কিরিল দিমিত্রিয়েভিচ সিসোয়েভ ২০০১ সালের ৮ই জানুয়ারি তারিখে রাশিয়ার ক্রাস্নোইয়ার্কসে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন সিসোয়েভ রাশিয়ার প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে পুরুষদের স্কি ক্রস প্রতিযোগিতায় অংশগ্রহণ করেছিলেন। প্রাথমিক পর্বে তিনি ১:১৩.৩৬ সময় নিয়ে প্রতিযোগিতাটি সম্পন্ন করে বিংশ স্থান অধিকার করেছিলেন। অতঃপর তিনি ১/৮ ফাইনাল পর্বে অংশগ্রহণ করেছেন, যেখানে তিনি পঞ্চবিংশ স্থান অধিকার করেছেন।  তথ্যসূত্র  বহিঃসংযোগ     বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:রুশ পুরুষ ফ্রিস্টাইল স্কিয়ার বিষয়শ্রেণী:রাশিয়ার অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার
আল ইয়াসা (  ) ইসলামে আল্লাহর একজন নবী ও রসূল যাকে বনী ইস্রায়েলীয় পথপ্রদর্শন করার জন্য পাঠানো হয়েছিল। কোরানে আলিয়াসাকে একজন মহৎ নবী হিসেবে দুবার উল্লেখ করা হয়েছে,Tottoli, Roberto, “Elisha”, in: Encyclopaedia of the Qurʾān, General Editor: Jane Dammen McAuliffe, Georgetown University, Washington DC. Brill Online. এবং দুইবারই সহ-নবীদের পাশাপাশি উল্লেখ করা হয়েছে।Tottoli, Roberto, “Elisha”, in: Encyclopaedia of Islam, THREE, Edited by: Kate Fleet, Gudrun Krämer, Denis Matringe, John Nawas, Everett Rowson. Brill Online. তিনি ইলিয়াস ( এলিয় ) এর ভবিষ্যদ্বাণীমূলক উত্তরসূরি হিসাবে মুসলমানদের দ্বারা সম্মানিত। খিজির সাথে ইলিশাকে শনাক্তকারী ইসলামিক সূত্রগুলো ইসলামী ঐতিহ্যে খিদর ও ইলিয়াসের মধ্যে দৃঢ় সম্পর্কের উল্লেখ করে।al-Rabghūzī, Stories of the prophets, ed. Hendrik E. Boeschoten, M. Vandamme, and Semih Tezcan [Leiden 1995], 2:460   ব্যক্তিত্ব  সূরা আনআম ৬:৮৬ এবং সূরা ছোয়াদ ৩৮:৪৮ এ আলিয়াসার নাম দুবার উল্লেখ করা হয়েছে। এই আয়াতগুলিতে আলিয়াসার ব্যক্তিত্ব বা নবুওয়াত সম্পর্কে কিছু উল্লেখ না করে, তাকে "অনুগ্রহপ্রাপ্ত" এবং "নির্বাচিতদের মধ্যে" হিসাবে উল্লেখ করা হয়েছে। কুরআন অনুসারে, ইলিশাকে "বাকী সৃষ্টির উপরে" উন্নীত করা হয়েছে (   এবং "উৎকৃষ্টদের মধ্যে" (  )  আল-আনআম ৬:৮৬ এবং ছোয়াদ ৩৮:৪৮ আয়াত এ ইসমাইলের সাথে আলেসার উল্লেখ করা হয়েছে:   দাবীকৃত সমাধি  কিছু মুসলমান বিশ্বাস করে যে আলিয়াসার সমাধি সৌদি আরবের পূর্বাঞ্চলের আল আওজামে রয়েছে। সৌদি সরকার মাজারটি অপসারণ করেছিল কারণ এই ধরনের পূজা সৌদি আরবে প্রভাবশালী ওহাবি বা সালাফি সংস্কার আন্দোলনের সাথে সঙ্গতিপূর্ণ নয়। উসমানীয় আরবের সময় এটি বহু শতাব্দী ধরে একটি গুরুত্বপূর্ণ ল্যান্ডমার্ক ছিল ও প্রাক-আধুনিক যুগ জুড়ে সমস্ত সম্প্রদায়ের মুসলমানদের জন্য এটি একটি খুব জনপ্রিয় তীর্থস্থান ছিল।اليسع (Al-Yasa)   ইলিশার কবর তুরস্কের দিয়ারবাকির প্রদেশের ইগিল জেলায় রয়েছে। আসল মন্দিরটি একটি নদীর তলদেশের কাছে ছিল যা ১৯৯৪ সালে প্লাবিত হওয়ার কথা ছিল।মৃতদেহ নিয়ে জনগণের ক্ষোভ এড়াতে ধর্ম বিষয়ক অধিদপ্তরের সহযোগিতায় সিটি কাউন্সিল নয়জন আলেমদের একটি গোপন বোর্ড গঠন করে। এলাকা প্লাবিত হওয়ার আগে রাতে কবর খনন করা হয়েছিল এবং নবীর সংরক্ষিত দেহ নয়জন পণ্ডিত এবং সরকারী কর্মী দ্বারা প্রত্যক্ষ করা হয়েছিল প্লাবিত সমভূমিকে উপেক্ষা করে একটি পাহাড়ে দাফন করার জন্য উত্তোলন করা হয়েছিল। যাইহোক শহরের অনেক লোক সেই রাতে তাদের স্বপ্নে নবীকে দেখেছিল এবং সূর্যোদয়ের আগে নতুন জায়গায় তাঁর পুনরুদ্ধার পর্যবেক্ষণ করতে বেরিয়েছিল।Baraj suyu çekilince peygamberlerin kabirleri gün yüzüne çıktı (Turkish)ilkha. Posted 19 December 2018.Diyarbakirda 2 Peygamber Naaslarinin Naklinde Inanilmaz Olaylar Gerceklesti (Turkish) KorkusuzMedya. Retrieved 11 April 2020.   তথ্যসূত্র   বিষয়শ্রেণী:আরবি ভাষার লেখা থাকা নিবন্ধ বিষয়শ্রেণী:হব্রূ বাইবেলের কুরআনের নবীগণ বিষয়শ্রেণী:ইসলামের নবি বিষয়শ্রেণী:কুরআনে উল্লেখিত ব্যক্তি
কলকাতা চলন্তিকা হলো ২০২২ সালের ভারতীয় বাংলা ভাষার আবেগঘন নাট্য চলচ্চিত্র। এটি পরিচালনা করেছেন পাভেল। চিত্রনাট্য লিখেছেন পাভেল এবং অধ্যাপক স্বাতী বিশ্বাস ও প্রযোজনায় শতদ্রু চক্রবর্তী। মুখ্যভূমিকায় অভিনয় করছেন ইশা সাহা, রজতাভ দত্ত, সৌরভ দাস, অপরাজিতা আঢ্য, শতাব্দী চক্রবর্তী, অনির্বাণ চক্রবর্তী, দিতিপ্রিয়া রায়, খরাজ মুখোপাধ্যায়, কিরণ দত্ত (বং গাই) ও অনামিকা সাহা। এটি ২০১৬ সালের কলকাতা ফ্লাইওভার ধসের উপর ভিত্তি করে নির্মিত।   দৃশ্যপট  ২০১৬ সালে রোজকার ছন্দে ব্যস্ত শহর কলকাতা। হঠাৎ ছন্দপতন। ভেঙে পড়ল নির্মীয়মান পোস্টা উড়ালপুলের একাংশ। চারিদিকে আর্তনাদ, চিৎকার.. সেই দিনের ক্ষত আজও দগদগে শহর কলকাতার বুকে। টিভির পর্দায় যে ভয়াবহ দৃশ্য দেখে চমকে উঠেছিল তিলোত্তমা, ৬ বছর পেরিয়ে কেমন আছে সেই জায়গা, কেমন আছে কলকাতা? এখনও কী সে আগের মতোই 'চলন্তিকা'? এই বিষয়বস্তু নিয়েই তৈরি চলচ্চিত্রের পটভূমি।   কলাকুশলী    ইশা সাহা - টুম্পা  রজতাভ দত্ত  সৌরভ দাস - বাইচুং  অপরাজিতা আঢ্য - কনস্টেবল দেবী   শতাব্দী চক্রবর্তী - রিমি  অনির্বাণ চক্রবর্তী - শিবাজী  দিতিপ্রিয়া রায় - আদর  খরাজ মুখোপাধ্যায় - বাঙ্কা দা  কিরণ দত্ত (বং গাই) - আবেশ  অনামিকা সাহা   সঙ্গীত  কলকাতা চলন্তিকাদ্বারা সাউন্ডট্র্যাক অ্যালবাম রণজয় ভট্টাচার্যমুক্তি পেয়েছে২০২২ ধারাফিচার ফিল্ম সাউন্ডট্র্যাকদৈর্ঘ্য২৬ : ১৯ভাষাবাংলালেবেলটাইমস মিউজিক বাংলা +ট্র্যাক তালিকানা.শিরোনামগায়কদৈর্ঘ্য১."গীতবিতানের দিব্যি তোমায় ভীষণ ভালবাসি (মহিলা কণ্ঠ)"পৃথা চ্যাটার্জি৪:০৬২."মধুর রাতের গান"লগ্নজিতা চক্রবর্তী৩:৫৩৩."কলকাতা চলন্তিকা"রণজয় ভট্টাচার্য৪:৪৫৪."দিন্দুপুরের গান"লগ্নজিতা চক্রবর্তী৩:৩৯৫."দিন্দুপুরের গান (পুনরায়)"অর্ণব দত্ত৩:৪৯৬."গীতাবিতান এর দিব্যি (পুরুষ)" রণজয় ভট্টাচার্য৪:০৬৭."কলকাতা চলন্তিকা (সেতার থিম)"প্রীতম ব্যানার্জি, রণজয় ভট্টাচার্য২:০১মোট দৈর্ঘ্য:২৬ : ১৯   মুক্তিলাভ  ২০২২ সালের ৩০শে জুলাই চলচ্চিত্রটি ট্রেলার মুক্তি ও ২০২২ সালে ২৫শে আগস্ট মুক্তি দেওয়া হয়।   তথ্যসূত্র    বহিঃসংযোগ      বিষয়শ্রেণী:২০২২-এর চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় ঐতিহাসিক নাট্য চলচ্চিত্র বিষয়শ্রেণী:কলকাতার পটভূমিতে চলচ্চিত্র বিষয়শ্রেণী:পাভেল পরিচালিত চলচ্চিত্র
বাঁকে রাষ্ট্রীয় নিকুঞ্জ ( ) হচ্ছে ২০১০ সালে প্রতিষ্ঠিত নেপালের মধ্য-পশ্চিমাঞ্চল বিকাস ক্ষেত্রে অবস্থিত সেদেশের দশম জাতীয় উদ্যান।DNPWC (2010) Banke National Park  Government of Nepal, Ministry of Forests and Soil Conservation, Department of National Parks and Soil Conservation এই সংরক্ষিত এলাকার মোট আয়তন  যার অধিকাংশ এলাকা পড়েছে শিবালিক পাহাড় এলাকায়। এলাকাটি বাঁকে জেলা ও সল্যান জেলার বাফার এলাকায় এবং দাঙ জেলায় অবস্থিত।Bhushal, R.P. (2010) Nod to Banke National Park.  The Himalayan Times, 13 May 2010  পাশের বর্দিয়া রাষ্ট্রীয় নিকুঞ্জ-এর সাথে মিলে এতদঞ্চলের  সংরক্ষিত  এলাকা "বর্দিয়া-বাঁকে বাঘ সংরক্ষণ ইউনিট" গঠন করেছে।Wikramanayake, E.D., Dinerstein, E., Robinson, J.G., Karanth, K.U., Rabinowitz, A., Olson, D., Mathew, T., Hedao, P., Connor, M., Hemley, G., Bolze, D. (1999) Where can tigers live in the future? A framework for identifying high-priority areas for the conservation of tigers in the wild.  Pages 255–272 in: Seidensticker, J., Christie, S., Jackson, P. (eds.) Riding the Tiger. Tiger conservation in human-dominated landscapes. Cambridge University Press, Cambridge. hardback , paperback .  উদ্ভিদ বৈচিত্র্য  বাঁকে রাষ্ট্রীয় নিকুঞ্জে অন্তত ১১৩ প্রজাতির গাছ, ১০৭ ভেষজ প্রজাতি এবং ৮৫ গুল্ম ও লতা প্রজাতি পাওয়া যায়। প্রচলিত প্রজাতি হচ্ছে শাল, axlewood, Semecarpus anacardium, খয়ের, Terminalia alata অন্তর্ভুক্ত।Napit, R. (2016). Species Diversity, Forest Community Structure and Regeneration in Banke National Park. Nepal Journal of Science and Technology 16(1): 17–30.  প্রাণী বৈচিত্র্য  সংরক্ষিত এলাকায় আছে বাঘ এবং  চার শিঙি এন্টিলোপ।Dhakal, M., Karki (Thapa), M., Jnawali, S. R., Subedi, N., Pradhan, N. M. B., Malla, S., Lamichhane, B. R., Pokheral, C. P., Thapa, G. J., Oglethorpe, J., Subba, S. A., Bajracharya, P. R. & Yadav, H. 2014. Status of Tigers and prey in Nepal. Department of National Parks. ২০১৪ সালে, একটি রুড্ডি বেজি প্রথমবারের মতো সংরক্ষিত এলাকায় নথিভুক্ত করা হয়েছিল।Subba, S.A., Malla, S., Dhakal, M., Thapa, B.B., Bahadur, L., Bhandari, K.O. and Bajracharya, P. (2014). Ruddy Mongoose Herpestes smithii: a new species for Nepal. Small Carnivore Conservation 51: 88–89.    তথ্যসূত্র   বিষয়শ্রেণী:নেপালের জাতীয় উদ্যান বিষয়শ্রেণী:২০১০ সালে প্রতিষ্ঠিত সংরক্ষিত এলাকা
থাম্ব|সমান চিহ্ন গণিতে সমতা হল দুই বা ততোধিক পরিমাণ বা রাশির মধ্যে একটি সম্পর্ক, যা নির্দেশ করে যে তাদের প্রত্যেকের মান একই   এবং  এর মধ্যে সমতাকে " " লেখা হয়, এবং পড়া হয় "  সমান  "। এই সমতায়,  এবং  কে সমান চিহ্ন (=) দ্বারা আলাদা করা হয় তাদেরকে যথাক্রমে বামপক্ষ এবং ডানপক্ষ বলে। সমান নয় এমন দুটি বস্তুকে অসমান বলে গণ্য করা হয় এবং সমান না হওয়ার ঘটনাকে অসমতা বলা হয়। দুই বা ততোধিক রাশিকে সমান চিহ্ন দ্বারা সম্পর্কিত করা হলে তাকে সমীকরণ বলা হয়। যেমন ax2 + bx+ c =0 হলো একটি আদর্শ দ্বিঘাত সমীকরণ।   সমীকরণ  একটি সমীকরণ হল একটি সমান চিহ্ন (=) এর দ্বারা সংযুক্ত দুটি গাণিতিক রাশির সমতা। সমীকরণ সমাধান হল চলকের মান নির্ণয়ের সমস্যা, যে মানের জন্য নির্দিষ্ট সমতা সত্য হয়। চলকের যেসকল মানের জন্য সমীকরণটি সিদ্ধ বা সত্য হয়, তাদেরকে প্রদত্ত সমীকরণের মূল বা বীজ বলা হয়।  সমীকরণে চলকের সর্বোচ্চ ঘাতবিশিষ্ট পদকে মখ্যপদ বলে। কোনো সমীকরণের সর্বোচ্চ ঘাত যত হয়, সমীকরণটিকে তত ঘাতের সমীকরণ বলা হয়। কোনো সমীকরণের বীজের সংখ্যা তার সর্বোচ্চ ঘাতের মানের সমান হয়।   অভেদ  একটি অভেদ হল একটি সমতা যা একটি নির্ধারিত ডোমেনে এর চলকের সকল মানের জন্য সত্য৷  একটি সমীকরণকে কখনো কখনো অভেদ বলা যেতে পারে। কিন্তু সকল সমীকরণই অভেদ নয়। উল্লেখ্য, সকল বীজগাণিতিক সূত্রই অভেদ হিসেবে বিবেচিত।    একটি অভেদক ট্রিপল বার দ্বারা প্রকাশ করা যায়:    বিষয়শ্রেণী:সমতুল্যতা (গণিত) বিষয়শ্রেণী:প্রাথমিক পাটিগণিত বিষয়শ্রেণী:গাণিতিক যুক্তিবিজ্ঞান
সেলাঙ্গর তার্ফ ক্লাব হচ্ছে ক্ল্যাং ভ্যালী, সেলাঙ্গর, মালয়েশিয়ার প্রধান ঘোড়দৌড় প্রশিক্ষণ এলাকা। মূল রেস কোর্সটি সুঙ্গাই বেসি-তে অবস্থিত, যা কুয়ালালামপুর শহরের কেন্দ্র থেকে ১৭ কিলোমিটার দূরে।   ঘোড়দৌড়  মালয়েশিয়ার তিনটি হর্স রেসিং ক্লাবগুলির মধ্যে একটি সেলেঙ্গর তার্ফ ক্লাব। ঊনবিংশ শতাব্দীর শেষদিকে প্রতিষ্ঠিত, তার্ফ ক্লাবটি মূলত পুরানো শহর কুয়ালালামপুরের শহরতলিতে আমপাং রোডের নিকটে ছিল। ১৯৮৮ সালে, ক্লাবটি নব নির্মিত সুঙ্গাই বেসি রেসকোর্স কমপ্লেক্সে স্থানান্তরিত হয়। এর মূল সাইটটি পরে পেট্রোনাস টাওয়ার এবং সংলগ্ন কুয়ালালামপুর সিটি সেন্টার মেগাপ্রোজেক্ট নির্মাণের জন্য খালি করে দেয়া হয়।  সেলেঙ্গর টার্ফ ক্লাবটিতে বছরে প্রায় ৩০টি ঘোড়দৌড়ের আয়োজন করা হয়ে থাকে, এর রেসিং মৌসুমটি চলে জানুয়ারি থেকে ডিসেম্বর পর্যন্ত। এর প্রধান আকর্ষণটি হল ট্রিপল ক্রাউন সিরিজ, যা প্রায় ২.৭ মিলিয়ন মালয়েশিয়ান রিঙ্গিত গ্র্যান্ড পার্স এর সমমূল্য। “যেখানে স্প্রিন্টারস মিলে স্টেয়ার্স এর সাথে” নামে জনপ্রিয়, ট্রিপল ক্রাউন সিরিজটি তিনটি দুরত্বের রেসের সমন্বয়ে পরিচালিত। টুঙ্কু গোল্ড কাপ রেসের দৌড় ১,২০০ মিটার দূরত্বে হয়ে থাকে। সেলেঙ্গর গোল্ড কাপ এবং পাইলা ইমাস সুলতান সেলেঙ্গর রেস যথাক্রেম ১,৬০০ মিটার এবং ২,০০০ মিটার দূরত্বে পরিচালিত চালিত হয়। প্রথম পর্বটি শুরু হয় ফেব্রুয়ারিতে, দ্বিতীয় এবং তৃতীয় পর্বটি যথাক্রমে মার্চ এবং জুনে অনুষ্ঠিত হয়। সিরিজের সমাপ্তিতে, যদি কোন ঘোড়া তিনটি পর্ব বিজয়ী হতে পারে তাহলে তার জন্য রয়েছে ৫,০০,০০ মালয়েশিয়ান রিঙ্গিত বিশেষ বোনাস পুরস্কার। ২০০৩ সালে এটি প্রতিষ্ঠার পর থেকে এখন পর্যন্ত কোনও ঘোড়া এই সম্মানের অধিকারী হতে পারেনি।   ক্রিকেট   রেসকোর্সের সীমানার মধ্যে একটি ক্রিকেট মাঠ রয়েছে। মাঠটিতে প্রথম রেকর্ড করা খেলাটি অনুষ্ঠিত হয় ২০০৩ এর সেপ্টেম্বরে, যেখানে তুয়ানকু জাফর কাপে থাইল্যান্ড খেলেছিল সিঙ্গাপুরের বিপরীতে। ২০০৪ সালের মালয়েশিয়া এবং সংযুক্ত আরব আমিরাতের মধ্যবর্তী আন্তঃমহাদেশীয় কাপের প্রথম-শ্রেণীর খেলার জন্য একক ভাবে এই মাঠটি স্থির ছিল।   তথ্যসূত্র    বহিঃসংযোগ    সেলাঙ্গর তার্ফ ক্লাব ওয়েবসাইট   ক্রিকেটআরকাইভে কোয়ালালামপুরে সেলাঙ্গর তার্ফ ক্লাব  বিষয়শ্রেণী:মালয়েশিয়ায় ক্রিকেট বিষয়শ্রেণী:মালয়েশিয়ায় ক্রীড়া
উত্তর পাঞ্জাব ক্রিকেট দল ছিল একটি ভারতীয় ঘরোয়া ক্রিকেট দল যা ব্রিটিশ রাজের সময় ভারতের পাঞ্জাব রাজ্যের উত্তর অংশের প্রতিনিধিত্ব করত এবং পরবর্তীতে ভারত বিভক্তির পরে তার ভারতীয় উত্তরসূরির উত্তর অংশের প্রতিনিধিত্ব করত।  দলটি প্রথম প্রথম-শ্রেণীর ক্রিকেট খেলে ১৯২৬ সালে একটি সফরকারী এমসিসি দলের বিপক্ষে। এটি পরবর্তীতে ১৯৬০ সালে প্রথম-শ্রেণীর ক্রিকেট খেলে, যখন দলটি জম্মু ও কাশ্মীরের বিরুদ্ধে রঞ্জি ট্রফিতে আত্মপ্রকাশ করে। দলটি ১৯৬৭/৬৮ মৌসুম পর্যন্ত রঞ্জি ট্রফিতে উপস্থিত হতে থাকে, যখন এটি দক্ষিণ পাঞ্জাবের বিরুদ্ধে তার চূড়ান্ত প্রথম-শ্রেণীর ম্যাচ খেলেছিল।First-Class Matches played by Northern Punjab ১৯৬৮-৬৯ সালে দক্ষিণ পাঞ্জাব এবং উত্তর পাঞ্জাব একত্রিত হয়ে একটি অবিভক্ত পাঞ্জাব দল গঠন করে।   উল্লেখযোগ্য খেলোয়াড়    আরও দেখুন   দক্ষিণ পাঞ্জাব ক্রিকেট দল  পাটিয়ালা ক্রিকেট দল  পূর্ব পাঞ্জাব ক্রিকেট দল   তথ্যসূত্র    বহিঃসংযোগ   ক্রিকেটআর্কাইভে উত্তর পাঞ্জাব ক্রিকেট দল (ইংরেজি)  বিষয়শ্রেণী:ভারতের প্রথম-শ্রেণীর ক্রিকেট দল বিষয়শ্রেণী:ভারতের প্রাক্তন সিনিয়র ক্রিকেট ক্লাব বিষয়শ্রেণী:পাঞ্জাব, ভারতের ক্রিকেট বিষয়শ্রেণী:১৯০৩-এ ব্রিটিশ ভারতে প্রতিষ্ঠিত বিষয়শ্রেণী:১৯০৩-এ প্রতিষ্ঠিত ক্রিকেট ক্লাব বিষয়শ্রেণী:১৯৬৭-এ ভারতে প্রতিষ্ঠিত
মেসীহ (ফার্সি: بشارت منجی), ‎ বা অধিক পরিচিত নাম হিসেবে দ্য মেসিয়াহ হল ইরানি পরিচালক নাদের তালেবজাদেহ পরিচালিত একটি ইরানি চলচ্চিত্র যেখানে যীশু খ্রিষ্ট বা ঈসা নবীকে নিয়ে নির্মিত হয়েছে এবং ইসা নবীর ইসলামী ইতিহাস অনুসরণ করে যীশু খ্রিষ্ট বা ঈসা নবীর জীবনকাহিনী প্রদর্শন করা হয়েছে। বিখ্যাত হলিউড অভিনেতা মেল গিবসন পরিচালিত ঈসা মাসীহকে নিয়ে নির্মিত দ্য প্যাশন অব দ্য ক্রিস্ট  চলচ্চিত্রের বিপরীতে তিনি চলচ্চিত্রটি নির্মাণ করেছেন। এ সম্পর্কে তিনি বলেন, "প্যাশন অব দ্য ক্রিস্ট নিঃসন্দেহে একটি ভাল ছবি। কিন্তু এটি পুরোপুরি গ্রহণযোগ্য নয়, কারণ এতে প্রদর্শিত কাহিনী সম্পূর্ণরুপে সত্য নয়।" চলচ্চিত্রটির পরিসমাপ্তি দেখানো হয়েছে কুরআন ও খ্রিষ্টান বাইবেলের বুক অফ বার্নাবাস সংষ্করণ থেকে, যেটিতে বর্নিত ইসা মাসীহর জীবনকাহিনীর সাথে ইসলামী বর্ণনার অধিক সামঞ্জস্য রয়েছে। চলচ্চিত্রটিতে যীশু বা ইসা নবীর ভূমিকায় অভিনয় করেছেন ইরানি অভিনেতা আহমেদ সোলেইমানি নিয়া।  কলাকুশলীবৃন্দ দৃশ্য পরিচালক :  সাদেঘ মিয়াজি আবহসঙ্গীত : সাইয়েদ জালাল হোসেইনি সেট ও পোশাক নকশাকার : আহমেদ সোলেইমানি-নিয়া মেকআপ ডিজাইনার : মর্তুজা জাররাবি বিশেষ নির্মাতা : আবদুল্লাহ সাঈদি প্রোডাকশন সহযোগী : সাঈদ কাজেমী স্থিরচিত্রগ্রাহক : সাঈদ সুরাতী   ধারাবাহিক  বাংলাদেশে সম্প্রচার ধারাবাহিকটি বাংলাদেশের এসএটিভিতে ২০১৯ সালের ১৪ই আগস্ট থেকে শাহরিয়ার বাহরানি পরিচালিত ২০০০ সালের চলচ্চিত্র সেইন্ট মেরি (সন্ত মরিয়ম) সহ ধারাবাহিক নাটক আকারে বিবি মরিয়ম ও ঈসা নবী নামে বাংলায় ডাবিং করে সম্প্রচারিত হয়।   পুরস্কার/ফেস্টিভাল  ফিলাডেলফিয়া চলচ্চিত্র উৎসবে চলচ্চিত্রটি প্রদর্শন করা হয়েছিল।  ২০০৭ সালে ইতালির রিলিজিয়ন টুডে ফিল্ম ফেস্টিভাল নামক চলচ্চিত্র উৎসবে আন্তঃধর্ম বিশ্বাসীদের পরস্পরকে বুঝতে সহায়তা করার জন্য চলচ্চিত্রটি পুরষ্কৃত হয়।   তথ্যসূত্র ও টীকা    বহিঃসংযোগ       বিষয়শ্রেণী:ইরানে ইসলাম বিষয়শ্রেণী:ইরানি টেলিভিশন ধারাবাহিক বিষয়শ্রেণী:২০০৭-এর চলচ্চিত্র বিষয়শ্রেণী:যীশুকে নিয়ে জীবনীভিত্তিক চলচ্চিত্র বিষয়শ্রেণী:টেলিভিশনে যীশুর চিত্রায়ন